[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000003", "text": "Au\u0306 ensaluti per ekstera retejo"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000006", "text": "LASTA NOVAJ\u0302O (en marto 2020): C\u0302ar multaj homoj devas resti hejme pro la viruso, la eldonejo de Monato decidis igi libere preneblaj el la reto la lastajn tri numerojn."}, {"text_idx": "#000007", "text": "En 1977 germana j\u0302urnalisto kaj esperantisto havis belan ideon: li deziris fondi c\u0302iusemajnan Esperanto-revuon. Ekzistas kompreneble multaj nacilingvaj semajnaj gazetoj, sed Esperanto-revuo havus apartan avantag\u0302on. En nacilingvaj gazetoj kutime laboras log\u0302antoj de la lando, kie la revuo estas eldonata. Per Esperanto, tamen, la j\u0302urnalistoj povus esti log\u0302antoj de la landoj, pri kiuj ili verkas. Tio signifus, ke en internaciaj raportoj la legantoj ricevos la vidpunkton de lokulo."}, {"text_idx": "#000008", "text": "En 1978 tiu j\u0302urnalisto, Stefan Maul, realigis sian ideon. Li aperigis prov-numeron de revuo Semajno, lukse presita en 40 pag\u0302oj kun multaj ilustraj\u0302oj. La eldonon Maul pagis el la propra pos\u0302o. Li kalkulis, ke 50 numeroj de Semajno povos aperi c\u0302iujare, se 10 000 homoj pretos pagi la abonon."}, {"text_idx": "#000009", "text": "Bedau\u0306rinde la projekto ne sukcesis. La abonprezo por bele ilustrita semajna revuo estas sufic\u0302e granda sumo, kaj necesus pagi la tutan jaron en unu fojo (nacilingvajn revuojn oni kutime pagas c\u0302iusemajne, kiam oni ac\u0302etas ilin, do la sumo ne s\u0302ajnas tiom granda). Krome, por Esperanto-revuo c\u0302iam necesas kalkuli ankau\u0306 la sendokostojn, kio signife altigas la prezon de la revuo. Estis neeble trovi 10 000 esperantistojn, au\u0306 ec\u0302 mil, kiuj pretus pagi tiel altan kotizon."}, {"text_idx": "#000010", "text": "Maul jam forlasis sian ideon, kiam li ricevis proponon de dana eldonisto, Torben Kehlet. Kehlet estis estro de la Esperanto-eldonejo TK/Stafeto. Li opiniis, ke la semajna gazeto havas nerealisme altan kotizon. Anstatau\u0306e li proponis eldoni g\u0302in unu fojon monate, kaj mem akcepti la financan riskon. Maul akceptis tiun proponon, kaj la unua numero de revuo Monato aperis en januaro 1980."}, {"text_idx": "#000011", "text": "Kvardek jarojn post sia ekapero, Monato ankorau\u0306 vivas kaj bone fartas, kun legantoj en pli ol 65 landoj. G\u0302i enhavas artikolojn pri politiko, kulturo, scienco, moderna vivo kaj aliaj temoj. Lau\u0306 la unua ideo de Maul, la raportistoj de Monato kontribuas nur artikolojn pri sia propra lando."}, {"text_idx": "#000012", "text": "Stefan Maul redaktis la revuon g\u0302is 1992, sed la laboro estas tro granda por unu homo. Poste, la taskojn transprenis tuta teamo da redaktoroj. Maul revenis kiel c\u0302efredaktoro de 1999 g\u0302is 2010. La gvida redaktoro nuntempe estas Paul Peeraerts el Belgujo."}, {"text_idx": "#000013", "text": "Monato estas legebla en papera versio, sed ankau\u0306 rete en la formoj PDF, Mobipocket, kaj ePUB. Malnovaj artikoloj estas legeblaj senpage."}, {"text_idx": "#000014", "text": "Redaktite 19an de marto, 2020 de Anna"}, {"text_idx": "#000017", "text": "Estas mi kiu proponis tiun artikolon per eta artikoleto de punktoj el Vikipedio."}, {"text_idx": "#000019", "text": "Vere leginda artikolo pri la revuo Monato"}, {"text_idx": "#000020", "text": "Kaj dankon al vi, Scivolemo, pro via mallonga artikolo, sur kiu bazig\u0302is c\u0302i tiu pli detala. Dankon ankau\u0306 al Fabiano, kiu kreis la tre belan ilustraj\u0302on!"}, {"text_idx": "#000021", "text": "Afis\u0302ita 6an de januaro, 2020"}, {"text_idx": "#000022", "text": "Dankon al vi por c\u0302i tiu bela artikolo. Mi trovis revuon por legi. Ankau\u0306 c\u0302i tiu estis mian unuan artikolon. Mi volas plibonigi mian Esperanton."}, {"text_idx": "#000023", "text": "Kaj dankon al vi, Hakan, pro via afabla komento! La plej bona maniero por plibonigi vian Esperanton estas multe legi, ekzemple artikolojn en Monato, au\u0306 en uea.facila!"}, {"text_idx": "#000025", "text": "Afis\u0302ita 13an de januaro, 2020"}, {"text_idx": "#000026", "text": "Dankon pro la artikolo mi multe sxatas la revuon kaj tuj legas g\u0302in post alveno!"}, {"text_idx": "#000027", "text": "Eblas afis\u0302i nun kaj registrig\u0302i poste.\nSe vi jam havas konton, ensalutu nun por afis\u0302i uzante g\u0302in."}, {"text_idx": "#000028", "text": "Algluita kiel ric\u0302a teksto. Alglui plat-tekste"}, {"text_idx": "#000031", "text": "Via antau\u0306a enhavo estas reenmetita. Malplenigi redaktilon"}, {"text_idx": "#000032", "text": "Ne eblas rekte alglui bildojn. Als\u0302utu au\u0306 enmetu bildojn per URL."}]